wickkiey/tamil-wikipedia-chunked huggingface dataset:
# சென்னையில் பறவைகள்

## நன்மங்கலம் வன பகுதி

நன்மங்கலம் வனபகுதி 320 எக்டேர் பரப்பளவில் அமைந்துள்ள புதர்க்காடாகும். சென்னை நகரில் இங்கு மட்டுமே கொம்பு ஆந்தையைக் காணலாம். இவை கடந்த இருபது ஆண்டுகளாக இங்கு தடையின்றி பெருகிவந்துள்ளன. நன்மங்கலம் வனப்பகுதியில் வசிப்பிடமாகவும் குடிபெயர்ந்தும் 80க்கும் மேற்பட்ட இனங்கள் பதியப்பட்டுள்ளன. இங்கு பூச்சி மற்றும் ஊர்வன இனங்களையும் மிகையாகக் காணலாம்.  
புதர் மண்டிய இவ்வனத்தில் சிறு குன்றுகளும் கைவிடப்பட்ட மூன்று கற்சுரங்கங்களும் தைல மரத்தோப்புகளும் அமைந்துள்ளன.  
சிறப்பு: இந்த வனத்தின் முதன்மை ஈர்ப்பாக கொம்பு ஆந்தை விளங்குகின்றது. அண்மையில் முதன்முதலாக இளஞ்சிவப்பு மார்புகொண்ட பச்சைப் புறா காணப்பட்டுள்ளது.  
பறவை]]  
இங்கேயே வசிக்கும் பறவையினங்களாக கருஞ்சிட்டு, வண்ணாத்திக் குருவி, சிறு நீல மீன்கொத்தி, கார்வெண் மீன்கொத்தி, வெண்தொண்டை மீன்கொத்தி, கொம்பு ஆந்தை, மாம்பழச்சிட்டு, ஊதாப்பிட்டத் தேன்சிட்டு, ஊதாத் தேன்சிட்டு, மணிப்புறா, கள்ளிப்புறா, சாவுக் குருவி, ஐரோவாசியா நத்தைக் குத்தி, சாம்பல் தகைவிலான், நீல முகப் பூங்குயில், தவிட்டிச் சிலம்பன், செம்மீசைச் சின்னான், சின்னான், வெண்புருவக் கொண்டலாத்தி, வைரி போன்றவை உள்ளன.  
குளிர்கால மாதங்களில் இந்திய தோட்டக்கள்ளன், சூறைக்குருவி, அரசவால் ஈபிடிப்பான், பழுப்பு ஈ பிடிப்பான், சிற்றெழால், பருந்து, உள்ளான் குருவி, நீலவால் பஞ்சுருட்டான் போன்ற பறவைகள் வருகின்றன.  
வழித்தடம்: கூகுள் நிலப்படம்
# சென்னையில் பறவைகள்

## சிறுதாவூர் ஏரி

சிறுதாவூர் ஏரி மீன்பிடிக்கவும் வேளாண்மைக்கும் பயன்படும் வகையில் உருவாக்கப்பட்ட மழைநீராலான நன்னீர் ஏரியாம். இங்குள்ள நன்னீர் வாத்துக்களுக்காக மிகவும் அறியப்படுகின்றது. இந்த ஏரியை வசிப்பிடமாகவும் குடிபெயர் முகாமாகவும் 70க்கும் மேற்பட்ட பறவையினங்கள் கொண்டுள்ளன. சென்னையின் அருகாமையில் இங்குதான் செம்மூக்கு ஆள்காட்டிப் பறவையையும் மஞ்சள்மூக்கு ஆள்காட்டிப் பறவையையும் காணவியலும்.  
நன்னீர் ஏரியுடன் திறந்த புல்வெளிகளையும் அங்காங்கே உலர் புதர்கள்/ நாணற்புதர்களையும் இங்கு காணலாம்.  
சிறப்பு: இந்தியக் கல்குருவி இங்கு இனப்பெருக்கம் செய்வதாக பதியப்பட்டுள்ளது. வழக்கமாக காணவியலாத இரைவாரிப் பறவைகளான செங்கழுத்துப் பருந்து, குறுங்கால் பாம்புக் கழுகு ஆகியவற்றை இங்கு காணலாம். செம்மூக்கு ஆள்காட்டிப்பறவையையும் மஞ்சள்மூக்கு ஆள்காட்டிப்பறவையையும் மிக அருகாமையில் காணலாம்.  
இங்கு வசிப்பிடமாகக் கொண்டுள்ள சில பறவையினங்கள்: பச்சைப் பஞ்சுருட்டான், புதர்ச்சிட்டு, வானம்பாடி, நெற்களக் குருவி, மஞ்சள் மூக்கு ஆள்காட்டி, சிவப்பு மூக்கு ஆள்காட்டி, இந்திய வாத்துக்கள், சிறு நீல மீன்கொத்தி, கார்வெண் மீன்கொத்தி, வெண்தொண்டை மீன்கொத்தி, சிறு ஆள்காட்டி குருவி, செம்பிட்டத் தில்லான், வைரி, வெள்ளைக்கண் கழுகு, செந்தலை வல்லூறு, குறுங்கால் பாம்புக் கழுகு, தூக்கணாங்குருவி, கருங்கொட்டு கதிர்க்குருவி, கதிர்க்குருவி, சாம்பல் கதிர்க்குருவி மற்றும் பனங்காடை.  
குளிர்மாதங்களில் குடிபெயரும் சில இனங்கள்: நீலவால் பஞ்சுருட்டான், சிற்றெழால், மஞ்சள் வாலாட்டுக் குருவி, தகைவிலான், அன்றில், கருந்தலை நாரை, கரண்டிவாயன், மஞ்சள் மூக்கு நாரை, திறந்தமூக்கு நாரை, கழுகு, கிழக்கத்திய புல்தாவு பறவை, சாதா உள்ளான், பொரி உள்ளான்.  
வழித்தடம்: கூகுள் நிலப்படம்
# சென்னையில் பறவைகள்

## செம்பரம்பாக்கம் ஏரி

செம்பரம்பாக்கம் ஏரி 15 சதுர கி.மீ. பரப்பில் அமைந்துள்ள மழைநீர் சேகரித்த நன்னீர் ஏரியாம். இங்கு குளிர்கால குடிபெயர் பறவைகளைக் காணலாம். ஏறத்தாழ 60க்கும் மேற்பட்ட பறவையினங்கள் இதனை வசிப்பிடமாகவும் குடிபெயர் இடமாகவும் கொண்டுள்ளன. இங்கு நன்னீர் ஏரி தவிர புதர்கள், நாணற் படுகைகள், மிதக்கும் தாவரங்கள் உள்ளன.  
சிறப்பு: குளிர்காலத்தில் இங்கு நூற்றுக்கணக்கான ஐரோவாசிய வாத்துக்கள், சீழ்க்கை வாத்து, வல்லூறு, மற்றும் குள்ளத்தாரா வருவதாகப் பதியப்பட்டுள்ளது. ஏரியின் சுற்றுப்புறத்தலும் புதர்களிலும் செங்கழுத்து வல்லூறுகளும் பொன்னரிகளும் இனப்பெருக்கம் செய்வதாகவும் பதியப்பட்டுள்ளது.  
இங்கேயே வாழும் சில பறவைகளாவன: குள நாரை, சின்ன நீர்க்காகம், செந்நாரை, புள்ளியிட்ட பெலிகன், சாம்பல் தகைவிலான், முக்குளிப்பான், பச்சைப் பஞ்சுருட்டான், பருந்து, புள்ளி ஆந்தை, சிறு வெண் கொக்கு, பெருங்குருகு, சிட்டுக்குருவி, ஊதாக் கோழி, வெள்ளை நெஞ்சு நீர்க்கோழி, புதர்ச்சிட்டு, கௌதாரி, வானம்பாடி, நெற்களக் குருவி, இரட்டைவால் குருவி, கதிர்க்குருவி, சாம்பல் கதிர்க்குருவி, வைரி, சிவப்புச் சில்லை, நீளவால் தாழைக்கோழி.  
குளிர்காலங்களில் காணப்படும் சில பறவைகள்: சிற்றெழால், நீலவால் பஞ்சுருட்டான், தகைவிலான், ஐரோவாசிய வாத்துக்கள், குள்ளத்தாரா, சீழ்க்கை வாத்து, மஞ்சள் மூக்கு நாரை  
வழித்தடம்: கூகுள் நிலப்படம்  
குஞ்சுகள்]]
# சென்னையில் பறவைகள்

## கேளம்பாக்கம் காயல்

கேளம்பாக்க காயல் கிழக்குக் கடற்கரை சாலையில் வங்காள விரிகுடாவை அடுத்துள்ள உவர்நீர் கடற்கரைக் காயலாகும். இங்கு பல்வேறு நீர்நடைப் பறவைகள், ஆலாக்கள், நீள்சிறகுடை கடற்பறவைகள், பல குடிபெயர் பறவைகளைக் காணலாம். இதுவரை 80க்கும் மேற்பட்ட இனவகைகள் பதியப்பட்டுள்ளன.  
இதில் கடலோர நீர்நிலைகள், மணற்றிட்டுக்கள், உப்பளங்கள், சிறுபுதர்களைக் காணலாம்.  
சிறப்பு: குளிர்காலத்தில் நீள்சிறகுடை கடற்பறவைகளும் ஆலாக்களும் கண்டறியப்பட்டுள்ளன. ஐரோவாசியக் குதிரைத்தலைக் கோட்டான், பெரும் பூநாரை, wikt:ஆலா போன்றவற்றை பெப்ரவரி, மார்ச்சு மாதங்களில் இங்கு காணலாம். அண்மையில், சென்னையில் முதன்முதலாக, இங்கு கருந்தலை அரிவாள் மூக்கன் காணப்பட்டதாக பதிவாகியுள்ளது.  
இப்பகுதியில் வசிக்கும் பறவைகளாவன: சின்ன நீர்க்காகம், கூழைக்கடா, முக்குளிப்பான், சிறு நீல மீன்கொத்தி, கார்வெண் மீன்கொத்தி, வெண்தொண்டை மீன்கொத்தி, இளம்பச்சை அல்லது வரியுடை நாரை, பச்சைப் பஞ்சுருட்டான், இரட்டைவால் குருவி, சிவப்பு மூக்கு ஆள்காட்டி, குள நாரை.  
குளிர்மாதங்களில் நூற்றுக்கணக்கான நீர்நடை பறவைகளைக் காணவியலும். அக்காலத்தில் இங்கு காணப்படும் சில பறவையினங்களாவன: wikt:ஆலா, சிறு ஆலா, மீசையுள்ள ஆலா, நீள்சிறகுடை ஆலா, பெருங்கொண்டை ஆலா, வெண்சிறகு கருப்பு ஆலா, காசுப்பியன் ஆலா, நீள்சிறகுடை கடற்பறவைகள், சாதா உள்ளான், பொரி உள்ளான், குதிரைத்தலைக் கோட்டான், பருந்து, கொசு உள்ளான், பவளக்காலி, மஞ்சள் மூக்கு நாரை, சாம்பல் நாரை போன்றவையாகும்.  
வழித்தடம்: கூகுள் நிலப்படம்
# சென்னையில் பறவைகள்

## வேடந்தாங்கல்

வேடந்தாங்கல் பறவை சரணாலயம் இந்தியாவின் மிகத் தொன்மையான சரணாலயங்களில் ஒன்றாகும். 30 எக்டேர்கள் பரப்பளவில் அமைந்துள்ள ஏரியில் ஆயிரக்கணக்கான குளிர்கால குடிபெயர் பறவைகளுக்கு அடைகாக்கும் இடமாக விளங்குகின்றது. இந்த ஏரியிலுள்ள *கடம்பு*, *கருவேல* இனமரங்கள் குடிபெயர் பறவைகள் தங்கள் கூடுகளைக் கட்டிக்கொள்ளவும் குஞ்சுகளை பெற்றெடுத்து வளர்க்கவும் வசதியாக உள்ளன.  
சிறப்புகள்: நாரைகள் மற்றும் குளிர்கால வாத்துகள்.  
இங்கு குஞ்சு பொரித்து அடைகாக்கும் பறவையினங்களில் சில: மஞ்சள் மூக்கு நாரை, சாம்பல் நாரை, கரண்டிவாயன், பாம்புத் தாரா, சின்ன நீர்க்காகம், கூழைக்கடா, கருந்தலை நாரை, அன்றில், சிறு வெண் கொக்கு, வெண் கொக்கு, பெருங்கொக்கு, இராக்கொக்கு, குளத்துக் கொக்கு, நத்தை குத்தி நாரை. நூற்றுக்கணக்கான நீலச்சிறகிகள், ஊசிவால் வாத்துக்கள் மற்றும் ஆண்டி வாத்துகளை இங்கு காணலாம். நவம்பர் முதல் மார்ச்சு வரை இவற்றைக் காண சிறந்த காலமாகும்.  
வழித்தடம்: கூகுள் நிலப்படம்
# சென்னையில் பறவைகள்

## வேடந்தாங்கல்

### வேடந்தாங்கல் புதர்க்காடு

வேடந்தாங்கல் பறவை சரணாலயத்திற்கு செல்லும் வழியில் உள்ள வேடந்தாங்கல் புதர்/நாணற் படுகையில் பல வழமையற்ற பறவையினங்கைக் காணலாம்.அதிகம் ஆய்வு செய்யப்படாத பறவைகள் வாழிடமாக இது உள்ளது. மிகச் சிறிய இப்பகுதியில் 40க்கும் மேற்பட்ட அரிதான இனங்கள் கண்டறியப்பட்டுள்ளன.  
சென்னையை அடுத்துக் காணப்படும் பறவைகளுக்கு ஏற்ற மிகச்சிறந்த வாழிடமாக இது உள்ளது. இங்கு புதர்களும் சிறு குளங்களும் நாணற்படுகைகளும் புல்வெளிகளும் நெல்வயல்களும் கலந்து உள்ளது.  
சிறப்புகள்: காணவரிதான சாம்பல்மார்பக காடை, செங்கானான் கோழி போன்றவற்றை இங்கு காணலாம். சென்னைக்கு முதல்முறையாக, சீன புற்குருவி இங்கு காணப்பட்டதாக பதிவாகியுள்ளது.  
இங்கேயே வாழும் பறவையினங்கள்: பச்சைப் பஞ்சுருட்டான், நீலவால் பஞ்சுருட்டான், கதிர்க்குருவி, சாம்பல் கதிர்க்குருவி, கருங்கொட்டு கதிர்க்குருவி, செம்போத்து, குயில், சிறு நீல மீன்கொத்தி, கார்வெண் மீன்கொத்தி, வெண்தொண்டை மீன்கொத்தி, வெள்ளை நெஞ்சு நீர்க்கோழி, செங்கானான் கோழி, சாம்பல் மார்பக காடை, கருந்தலை தினைக்குருவி, இந்தியத் தினைக்குருவி, புள்ளிச் சில்லை, சிவப்புச் சில்லை, நெல்வயல் குருவி, மஞ்சள் நாரை, கருப்பு நாரை, ஊதாப்பிட்டத் தேன்சிட்டு, ஊதாத் தேன்சிட்டு, கதிர்க்குருவி, வெள்ளை வாலாட்டிக் குருவி, ஆசிய பனை உழவாரன், குளத்து நாரை, கருந்தோள் பருந்து, மணிப்புறா மற்றும் கள்ளிப்புறா.  
குளிர்கால குடிபெயர்விகள்: காலுடை கதிர்க்குருவி, பிளைத்தின் கதிர்க்குருவி, சிற்றெழால்.  
வழித்தடம்: கூகுள் நிலப்படம்
# சென்னையில் பறவைகள்

## முதலியார்குப்பம் காயல்

முதலியார்குப்பம் கிழக்கு கடலோரச் சாலையில் வங்காள விரிகுடா அடுத்துள்ள உவர்நீர் காயலாகும். நீர்நடைப் பறவைகளுக்கும் குடிபெயர் வாத்துக்களும் இங்கு காணப்படுகின்றன.
இப்பகுதியில் கடலோர நீர்நிலைகளும் மணற்றிட்டுக்களும் உப்பளங்களும் உள்ளன.  
சிறப்புகள்: நூற்றுக்கணக்கான பெரும் பூநாரைகளையும் கிளிமூக்கு நாரைகளையும் ஆண்டு முழுமையும் இங்கு காணவியலும். ஆயிரக்கணக்கான குடிபெயர் வாத்துக்கள், ஆலாக்கள், நீர்நடைப் பறவைகளை குளிர்மாதங்களில் இங்கு காணலாம்.  
வாழ்விடமாக்க் கொண்டுள்ள பறவையினங்கள்: சின்ன நீர்க்காகம், கூழைக்கடா, முக்குளிப்பான், சிறு நீல மீன்கொத்தி, கார்வெண் மீன்கொத்தி, வெண்தொண்டை மீன்கொத்தி, சிறுபச்சை வரியுடை கொக்கு, குளத்துக் கொக்கு, சிவப்பு மூக்கு ஆள்காட்டி.  
குளிர்காலங்களில் காணப்படும் சில பறவையினங்கள்: பெரும் பூநாரை, சாதா உள்ளான், குதிரைத்தலைக் கோட்டான், பருந்து, கொசு உள்ளான், பவளக்காலி, ஆலாக்கள், கடற்பறவைகள், மஞ்சள் மூக்கு நாரை, நீள் அலகு கொக்கு, சாம்பல் நாரை. ஆயிரக்கணக்கான ஐரோவாசிய வாத்துக்கள், ஊசிவால் வாத்து, ஆண்டி வாத்து போன்றவையும் இக்காயலைப் பயன்படுத்துகின்றன.  
வழித்தடம்: கூகுள் நிலப்படம்
# சென்னையில் பறவைகள்

## அடையாறு/தொல்காப்பியர் பூங்கா

அடையாறுப் பூங்கா அடையாறு கழிமுகத்தில் 1.45 சதுர கிலோமீட்டர் பரப்பளவில் அமைக்கப்பட்டுள்ள சூழலியல் பூங்காவாகும். இங்கு 100க்கும் கூடுதலான பறவையினங்களும் 70க்கும் கூடுதலான பட்டாம்பூச்சி இனங்களும் உள்ளன.  
இவ்விடத்தில் சிறு குளங்களும் பூந்தோட்டங்களும் மணற்றிட்டுகளும் சிறு புதர்களும் கழிமுக நீர்நிலையும் உள்ளன.  
சிறப்புகள்: நாரைகள், நீர்நடைப் பறவைகளை குளிர்மாதங்களைக் காணலாம். வண்ணச்சீமாட்டி, கருப்பு இராசா போன்ற அரிதான பட்டாம்பூச்சிகளை இங்கு காணலாம்.  
இதனை வாழ்விடமாகக் கொண்ட பறவையினங்கள்: சின்ன நீர்க்காகம், இராக்கொக்கு, முக்குளிப்பான், சூரியப்பறவைகள், சிறு நீல மீன்கொத்தி, கார்வெண் மீன்கொத்தி, வெண்தொண்டை மீன்கொத்தி, கருந்தலை மரங்கொத்தி, சிறு சிறகி, வெள்ளை நெஞ்சு நீர்க்கோழி, பச்சைப் பஞ்சுருட்டான்.  
குளிர்காலப் பறவைகள்: நெடுங்கால் உள்ளான், சாதா உள்ளான், பொரி உள்ளான், சிறு ஆள்காட்டி குருவி, சிறு வெண் கொக்கு, பெருங்கொக்கு.  
வழித்தடம்: கூகுள் நிலப்படம்
# சென்னையில் பறவைகள்

## பழவேற்காடு ஏரி/சிறீ அரிகோட்டா சாலை மற்றும் அண்ணாமலைச்சேரி காயல்கள்

பழவேற்காடு ஏரி மற்றும் அண்ணாமலைச்சேரி காயல்கள் வடசென்னையில் வங்காள விரிகுடாவினை அடுத்துள்ள உப்புநீர் காயல்களாகும். 450 சதுர கிலோமீட்டர் பரள்ளவிலுள்ள பழவேற்காடு ஏரி இந்தியாவின் இரண்டாவது பெரிய உப்புநீர் ஏரியாக அறியப்படுகின்றது. 130க்கும் மேற்பட்ட இருப்பிட, குடிபெயர் பறவையினங்கள் இங்கு காணப்பட்டுள்ளன.  
இங்கு ஆழமற்ற உவர்நீர் காயலைத்தவிர பொங்குதலையும் வடிதலையும் கொண்ட மணற்றிட்டுக்கள், அடர்குறைந்த புதர்கள், நெற்களங்கள், நாணற்படுகைகள் உள்ளன.  
சிறப்புகள்: குளிர்மாதங்களில் இங்கு ஆயிரக்கணக்கான பெரும் பூநாரை, கிளிமூக்கு நாரைகள், குளிர்கால வாத்துக்கள், நீர்நடை பறவைகள் காணப்பட்டுள்ளன.  
குளிர்கால மாதங்களில் இங்கு காணப்படும் சில பறவையினங்கள்: பெரும் பூநாரை, கிளிமூக்கு நாரை, ஊசிவால் வாத்து, ஆண்டி வாத்து, பருந்துகள், ஆலாக்கள், கடற்பறவைகள், மஞ்சள் மூக்கு நாரை, நத்தை குத்தி நாரை, அன்றில், கருந்தலைக் கொக்கு, மேற்கத்திய பவழப்பாறை கொக்கு, சிறு வெண் கொக்கு, வெண் கொக்கு, பெருங்கொக்கு, பவளக்காலி, கோணமூக்கு உள்ளான், ஐரோவாசிய குதிரைத்தலைக் கோட்டான், புள்ளியிட்ட அலகு கூழைக்கடா, வல்லூறு, சிற்றெழால்.  
வழித்தடம்: கூகுள் நிலப்படம்
# சென்னையில் பறவைகள்

## நெலப்பட்டு பறவை சரணாலயம்

நெலப்பட்டு பறவை சரணாலயம் புள்ளியிட்ட அலகு கூழைக்கடாக்கள் இனப்பெருக்கத்திற்கான சிறந்த இடமாக உள்ளது. 4.5 சதுர கிலோமீட்டர் பரப்பிலமைந்துள்ள இந்த ஏரி ஆயிரக்கணக்கான குடிபெயர்விகளுக்கு இனப்பெருக்கவிடமாக அமைந்துள்ளது. இந்த ஏரியில் கருவேல மர இனத்தையொத்த மரங்கள் வளர்ந்துள்ளமையால் இப்பறவைகள் கூடுகட்டி இனப்பெருக்கத்தில் ஈடுபட வசதியாக உள்ளது.
சிறப்புகள்: நாரைகளும் கொக்குகளும் குளிர்கால வாத்துகளும்.  
இங்கு முட்டையிட்டுக் குஞ்சு பொரிக்கும் சில இனங்கள்: மஞ்சள் மூக்கு நாரை, சாம்பல் நாரை, கரண்டிவாயன், பாம்புத் தாரா, சின்ன நீர்க்காகம், கொண்டை நீர்க்காகம், புள்ளியிட்ட அலகு கூழைக்கடா, கருந்தலை கொக்குகள், அன்றில், சிறு வெண் கொக்கு, வெண் கொக்கு, பெருங்கொக்கு, இராக்கொக்கு, குளத்துக் கொக்கு மற்றும் நத்தை குத்தி நாரை. நூற்றுக்கணக்கான நீலச்சிறகி, ஊசிவால் வாத்து, ஆண்டி வாத்து போன்றவைகளும் காணப்படுகின்றன. நவம்பர் முதல் மார்ச்சு வரையிலான காலம் இங்கு வருகைபுரிய சிறந்ததாகும்.  
வழித்தடம்:
கூகுள் நிலபடம்
# சென்னையில் பறவைகள்

## இதனையும் காண்க

- இந்தியச் சரணாலயங்கள்
# அப்பி99

**அப்பி99** (*Happy99*) அல்லது **கா** (*Ska*) அல்லது **ஐ-வேம்** (*I-Worm*) என்பது மைக்குரோசாபிட்டு விண்டோசுக் கணினிகளைத் தாக்கிய ஒரு கணினிப் புழு ஆகும். இது 1999 சனவரி நடுப்பகுதியில் மின்னஞ்சல் வழியாகவும் இயூசுநெற்று வழியாகவும் பரவியது. இப்புழுவானது கணினியின் பயனர் அறியாமலேயே கணினிச் செயன்முறைகளின் பின்னணியில் இயங்கக்கூடியது.
# அப்பி99

## முக்கியத்துவம்

போல் ஓலுடுபீலுட்டால் (Paul Oldfield) "மின்னஞ்சல் வழியாக விரைவாகப் பரவிய முதல் நச்சுநிரல்" என அப்பி99 குறிப்பிடப்பட்டது. கொம்பியூற்றர் செக்கியூரிற்றி ஆண்டுபுக்கில் (Computer Security Handbook) "முதல் புதிய புழு" என அப்பி99 குறிப்பிடப்பட்டுள்ளது. தானாகவே பரவும் இன்னொரு நச்சுநிரலான எட்சுப்புளோர்சிப்பை உருவாக்குவதற்கான ஒரு வார்ப்புருவாகவும் இது பயன்படுத்தப்பட்டது.
# சனநாயக மக்கள் விடுதலை முன்னணி

**சனநாயக மக்கள் விடுதலை முன்னணி** (*Democratic People's Liberation Front*, DPLF) என்பது இலங்கையில் பதிவு செய்யப்பட்ட ஓர் அரசியல் கட்சி ஆகும். இது தமிழீழ மக்கள் விடுதலைக் கழகத்தின் (புளொட்) அரசியல் பிரிவாகும். இக்கட்சி 1988 இல் தோற்றுவிக்கப்பட்டது. இதன் தலைவராக தர்மலிங்கம் சித்தார்த்தன் உள்ளார்.  
சனநாயக மக்கள் விடுதலை முன்னணி வன்னி மாவட்டத்தில் 1994 நாடாளுமன்றத் தேர்தலில் போட்டியிட்டு 3 இடங்களைக் கைப்பற்றியது. 2000 தேர்தலில் இக்கட்சி எந்த இடத்தையும் பெறவில்லை. 2001 தேர்தலில் தலைவர் தர்மலிங்கம் சித்தார்த்தன் மட்டுமே வெற்றி பெற்று நாடாளுமன்றம் சென்றார். 2004, 2010 தேர்தல்களில் எவரும் வெற்றி பெறவில்லை.
# 1742

**1742** (**MDCCII**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.
# 1742

## நிகழ்வுகள்

<onlyinclude>
- ஜனவரி 24 - ஏழாம் சார்லசு புனித உரோமைப் பேரரசின் மன்னனாக முடிசூடுனார்.
- ஆன்டர்சு செல்சியசு செல்சியசு வெப்பநிலை அலகைப் பரிந்துரைத்தார்.
- *டான் குய்க்ஸோட்* வெளியிடப்பட்டது.
- பெரம்பூர் சென்னையுடன் இணைக்கப்பட்டது.
</onlyinclude>
# 1742

## பிறப்புகள்

- டிசம்பர் 9 &ndash; காரல் வில்லெம் சீலெ, சுவீடிய வேதியியலாளர் (இ. 1785)
- தாயுமானவர், தமிழ்ப் புலவர் (பி. 1705)
# 1742

## இறப்புகள்

- ஜனவரி 14 - எட்மண்டு ஏலி, ஆங்கிலேய வானியலாளர் (பி. 1656)
- பெப்ரவரி 4 - வீரமாமுனிவர், இத்தாலியத் துறவி (பி. 1680)
# பொள்ளாச்சி மாப்பிள்ளை

**பொள்ளாச்சி மாப்பிள்ளை** என்பது 2010ஆவது ஆண்டில் ஆர். லெட்சுமணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், சுசன், கவுண்டமணி ஆகியோர் முக்கிய கதாபாத்திரங்களில் நடித்த இத்திரைப்படத்தை மங்கை அரிராஜன் தயாரித்திருந்தார். தேவாவின் இசையமைப்பில் உருவான இத்திரைப்படம், சில தாமதத்திற்கு பிறகு 2010 சூலை மாதத்தில் வெளியானது. இது சிறப்பான வரவேற்பை பெற்றாலும் வணிக ரீதியாக வெற்றிபெறவில்லை.
# பொள்ளாச்சி மாப்பிள்ளை

## நடிகர்கள்

- சத்யராஜ்
- கவுண்டமணி
- சுசன்
- மணிவண்ணன் - மஞ்சு
- வினு சக்ரவர்த்தி - முத்து கவுண்டர்
- டி. பி. கஜேந்திரன்
- அலெக்சு
- அபிநயஸ்ரீ
# புருசியா

**பிரசியா** அல்லது **புருசியா** (*Prussia*, , , இலித்துவானியம்: *Prūsija*) வடக்கு ஐரோப்பாவில் இருந்த ஓர் நிலப்பகுதியாகும். இது ஜெர்மனியின் அங்கமாக சில காலமும் போலந்தின் அங்கமாக சிலகாலமும் இருந்துள்ளது. "புருசியா" என்ற சொல் கடந்த காலத்திலும் தற்காலத்திலும் பல்வேறு வெவ்வேறான பொருள்களை வழங்குகின்றது:
- பால்டிக் புருசிய மக்களின் நிலப்பகுதி (இன்றைய தெற்கு லித்துவேனியா, கலினின்கிராத், வடகிழக்கு போலந்து நாடுகளின் அங்கங்கள்);
- டியூட்டானிக்க மறவர்களின் (12ஆம் நூற்றாண்டின் சமய மறவர்களின் குழு) நிலப்பகுதி;
- போலிய முடியாட்சியின் அங்கமாயிருந்த நிலப்பகுதிகள், அரச புருசியா;
- போலிய முடியாட்சிக்குக் கப்பம் கட்டிய சிற்றரசு, புருசிய சிற்றரசர், பின்னாளில் பிரண்டென்பேர்க் ஓயென்சோலர்ன் குடும்பத்தின் கட்டுப்பாட்டில்;
- அனைத்து ஓயென்சோலர்ன் நிலங்கள், ஜெர்மனியின் உள்ளும் புறமும்;
- தன்னாட்சி பெற்ற நாடு, 17-ஆம் நூற்றாண்டு முதல் 1871 வரை;
- செருமானியப் பேரரசு, வீமர் குடியரசு, மற்றும் நாட்சி ஜெர்மனியின் மிகப்பெரிய பகுதி (1871 முதல் 1945 வரை).  
1934இல் நாட்சிகள் இந்நிலப்பகுதிகளுக்கு புருசியா என்ற பெயரைப் பயன்படுத்துவதை நிறுத்தினர். 1947இல் நேசநாடுகள் புருசியாவின் நாடு நிலையை இரத்து செய்து அதன் நிலப்பகுதிகளை தங்களுக்குள்ளும் புதியதாக உருவான இடாய்ச்சுலாந்தின் மாநிலங்களுக்கும் பிரித்துக் கொடுத்தன. இன்று இப்பெயர் வரலாறு, புவியியல், பண்பாட்டுப் பயன்பாடுகளில் மட்டுமே பயன்படுத்தப்படுகின்றது.  
புருசியா என்ற பெயர் பால்டிக் பகுதியில் வாழ்ந்த போருசி அல்லது பிரசி மக்களுடையதாகத் தோன்றியது. இவர்கள் பழைய புருசிய மொழி பேசிவந்தனர். இவர்களது சிற்றரரசு போலந்து அரசருக்கு 1660 வரை கப்பம் கட்டி வந்தது. பின்னர் 1772 வரை *அரச புருசியா* போலந்தின் அங்கமாயிற்று. பிந்தைய 18ஆம் நூற்றாண்டிலும் துவக்க 19ஆம் நூற்றாண்டிலும் இடாய்ச்சு மொழி பேசும் புருசியர்கள் தங்களை செருமனியின் அங்கமாக கருதத் தொடங்கினர். மேலும் அவர்கள் புருசியர்களின் வாழ்க்கைமுறை மிகவும் குறிப்பிடத்தக்கதாக்க் கருதினர்:
- துல்லியமான அமைப்பு
- தியாகம் (நமக்குத் தேவையானதையும் பிறருக்கு கொடையளிப்பது)
- சட்டத்தை மதிப்பது  
18-ஆம் நூற்றாண்டின் பிற்பகுதியிலிருந்து வடக்கு செருமனியில் இந்தப் புதிய பிரசியாவிற்கு பெரும் செல்வாக்கு இருந்தது. அரசியலிலும் பொருளியலிலும் வலிமையுடன் இருந்தனர். 1871இல் ஒட்டோ ஃபொன் பிஸ்மார்க் உருவாக்கிய செருமானியப் பேரரசில் புருசியா மையமாக இருந்தது.
# புருசியா

## புவியியல்

இன்றைய வடக்கு போலந்தின் சிறிய அங்கமாக இருந்தது. சிறிய அளவில் புருசி மக்கள் வாழ்ந்துவந்த அப்பக்குதிக்கு செருமானியரும் வாழ வந்தனர். 1934இல் இதன் எல்லைகளாக பிரான்சு, பெல்ஜியம், நெதர்லாந்து, லித்துவேனியா இருந்தன. புருசியாவின் சில பகுதிகளை கிழக்கு போலந்திலும் காணலாம். 1918க்கு முன்னர் மேற்கு போலந்தின் பல பகுதிகள் புருசியால் இருந்தது. 1795 முதல் 1807 வரை பிரசியா வார்சாவாவையும் மையப் போலந்தின் பெரும்பகுதியையும் அடக்கியிருந்தது.  
1934க்கு முன்னர் இந்த நிலப்பகுதிகள் புருசியாவின் அங்கமாக இருந்தன:
- மேற்கு புருசியா, கிழக்கு புருசியா, இவை தற்போது போலந்திலும் உருசியாவிலும் உள்ளன
- பொமரேனியா
- சிலேசியா
- பிரண்டென்பேர்க்
- லூசாசியா
- சக்சனி மாநிலம் (தற்போது சக்சனி-அனால்ட்)
- அனோவர் இராச்சியம்
- இசுக்லெசுவிக்-ஓல்சுடெய்ன்
- வெஸ்ட்பேலியா
- ஹெஸென் அங்கங்கள்
- இரைய்ன்லாந்து
- தெற்கில் சில சிறுபகுதிகள்  
வட-கிழக்கு செருமனி பெரும்பாலும் சீர்திருத்தத் திருச்சபையினராகையால் பல புருசியர்களும் சீர்த்திருத்தவாதிகளே. இருப்பினும் இரைன்லாந்து, கிழக்கு புருசியா, போசென், சிலேசியா, மேற்கு புருசியா, எர்ம்லாந்து பகுதியிலுள்ள மக்கள் கத்தோலிக்க திருச்சபையினராகும். தெற்கு செருமனியின் மாநிலங்கள் (குறிப்பாக ஆஸ்திரியாவும் பவேரியாவும்) கத்தோலிக்கத் திருச்சபையினராகையால், புருசியாவின் செல்வாக்கை விரும்பவில்லை. புருசியா பெரும்பாலும் செருமானியர்களாக இருந்தபோதும் 18ஆம் நூற்றாண்டின் இறுதியில் புதிய போலிய பகுதிகளில் ஏராளமான போலிய மக்கள் வாழ்ந்து வந்தனர். 1918இல் இந்தப் போலிய பகுதிகள் போலந்திற்குத் திருப்பி யளிக்கப்பட்டன.
# புருசியா

## துவக்க வரலாறு

1226இல் போலிய இளவரசர் கான்ராடு, டிரான்சில்வேனியாவின் டியூட்டானிக்க மறவர்களை தனது எல்லையிலிருந்த புருசிய பழங்குடிகளுடன் சண்டையிட தனது இடமான வடபோலந்திருந்த மசோவியாவிற்கு வர வேண்டினார். இந்தச் சண்டை 100 ஆண்டுகளுக்கும் மேல் நடந்தது. அப்போது புதிய நாட்டையும் உருவாக்கினர். தொடர்ந்து இந்த நாடு இன்றைய எசுத்தோனியா, லாத்வியா, லித்துவேனியாவின் பெரும் பகுதிகளையும் வடக்குப் போலந்தின் சில பகுதிகளையும் உள்ளடக்கியிருந்தது. 1466 முதல் இம்மறவர்கள் போலந்து அரசரின் ஆளுகையில் இருந்தனர். 1525இல் மறவர்களின் தலைவர் சீர்திருத்தத் திருச்சபைக்கு மாறினார். தனது மறவர்கள் இருந்த இடத்தை போலந்து அரசரின் கீழ், புருசியா சிற்றரசாக உருவாக்கினார்.  
அக்காலத்தில் புருசியா சிற்றரசின் நிலப்பகுதி விசுத்துலா ஆற்றின் கழிமுகத்தின் கிழக்கே இருந்தது. 1618இல் புருசியாவின் புதிய சிற்றரசராக பிராண்டன்பர்கின் ஜான் சிகிசுமன்ட் பதவி ஏற்றார். இவர் *திருத்தந்தையை தேர்ந்தெடுக்கும் உரிமை* பெற்றவர். அச்சமயத்தில் பிராண்டன்பர்கை ஓயென்சோலர்ன் குடும்பம் ஆண்டு வந்தது. பிராண்டன்பர்கு புனித உரோமைப் பேரரசில் இல்லாதிருந்தது. எனவே இப்பேரரசில் இணைய பிரசியாவுடன் இணைய விரும்பியது. புதிய நாட்டிற்கு *பிரண்டென்பேர்க்-புருசியா* எனப் பெயரிட்டது. இந்நாட்டின் நடுவே போலியப் பகுதிகள் இருந்தன; இருப்பினும் பிரண்டென்பேர்க்-புருசியா போலந்திலிருந்து விலகத் துவங்கியது. முதலாம் பிரெடெரிக் காலத்தில் புருசியா மாக்டெபர்கிலும் ரைன் ஆற்றின் மேற்கிலுமுள்ள பகுதிகளை கைப்பற்றியது.
# விடிவி கணேஷ்

**விடிவி கணேஷ்** (*விடிவி கணேஷ்*) என்றறியப்படும் **கணேஷ் ஜனார்தனன்**, திரைப்பட நடிகரும், தயாரிப்பாளருமாவார். இவர் தனது தனது கரகரப்பான குரலாலும் சிலம்பரசனுடன் நடித்த திரைப்படங்களாலும் நன்கு அறியப்படுகிறார்.  
தான் தயாரித்த விண்ணைத்தாண்டி வருவாயா திரைப்படம் மூலம் அனைவருக்கும் பரிச்சயமானார். காக்க காக்க திரைப்படத்தின் ஒளிப்பதிவாளர் தோற்றத்தில் தோன்றிய அவருக்கு இது ஒரு மிகப்பெரிய திருப்புமுனையாக அமைந்தது. தனது தயாரிப்பு நிறுவனமான விடிவி என்பதை பெயரின் அடைமொழியாக இணைத்துக் கொண்டார். வானம் திரைப்படம் வழியாக “பஜனை” கணேஷ் என்னும் பாத்திரத்தில் சிலம்பரசனுடன் மீண்டும் இணைந்தார். கணேஷ், சிம்புவின் ஒஸ்தி திரைப்படத்திலும் ஒரு முக்கிய வேடத்தில் நடித்திருந்தார். 2013-ம் ஆண்டு வெளியான நவீன சரஸ்வதி சபதம் திரைப்படத்தில் ஒரு முக்கிய கதாப்பாத்திரத்தில் நடித்திருந்தார்.
# விடிவி கணேஷ்

## நடிகராக நடித்த திரைப்படங்கள்

**விடிவி கணேஷ் நடிகராக நடித்த திரைப்படங்கள்**  
| ஆண்டு | படத்தின் பெயர் | பாத்திரம் |  |
| --- | --- | --- | --- |
| 2006 | வேட்டையாடு விளையாடு | தர்மா |  |
| 2007 | பச்சைக்கிளி முத்துச்சரம் | சுந்தர் |  |
| 2008 | வாரணம் ஆயிரம் | அந்தோனி |  |
| 2010 | விண்ணைத்தாண்டி வருவாயா | கணேஷ் | விஜய் விருதுக்காக பரிந்துரைக்கப்பட்டார் |
| *யே மாய சேசாவே* | தெலுங்கு திரைப்படம் |  |  |
| 2011 | வானம் | “பஜனை” கணேஷ் |  |
| *ஒஸ்தி* | நெடுவாளியின் தந்தையாக |  |  |
| 2012 | *போடா போடி* | அர்சுனனின் மாமாவாக | SIIMA விருதுக்காகப் பரிந்துரைக்கப்பட்டார் |
| நீ தானே என் பொன்வசந்தம் | கணேஷ் | சிறப்புத் தோற்றம் |  |
| 2013 | கண்ணா லட்டு தின்ன ஆசையா | கிருஷ்ணமூர்த்தி |  |
| *நவீன சரஸ்வதி சபதம்* | கணேஷ் |  |  |
| 2014 | இங்க என்ன சொல்லுது | கணேஷ் | எழுத்தும் இயக்கமும் |
| தலைவன் |  |  |  |
| வல்லவனுக்கு புல்லும் ஆயுதம் | தீர்க்கதர்சி |  |  |
| கப்பல் | நெல்சன் |  |  |
| 2015 | வாலு |  |  |
| வாலிப ராஜா |  |  |  |
| ரோமியோ ஜூலியட் |  |  |  |
| வேட்டை மன்னன் |  |  |  |
| இனிமே இப்படித்தான் |  |  |  |
| திரிஷா இல்லனா நயன்தாரா |  |  |  |
# இரண்டு முகம்

**இரண்டு முகம்** என்பது 2010ஆவது ஆண்டில் அரவிந்த் ராஜ் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், கரண் ஆகியோர் முக்கிய கதாபாத்திரங்களில் நடித்திருந்தனர்.2010 செப்டம்பர் 3 அன்று வெளியான இத்திரைப்படம் இந்திய அரசியலில் உள்ள குறைகளை சுட்டிக்காட்டியது.
# இரண்டு முகம்

## நடிகர்கள்

- சத்யராஜ் - சர்வேசுவரன்
- கரண் - பார்த்தசாரதி
- சுகானி கலிதா - பவித்ரா
- அனு ஹாசன் - சர்வேசுவரனின் மனைவி
- நாசர் - தமிழ் சக்தி
- லிவிங்ஸ்டன் - பார்த்தசாரதியின் மாமா
- அனுராதா கிருஷ்ணமூர்த்தி - தெய்வநாயகி
- மாளவிகா அவினாஷ் - திலகவதி
- எம். எசு. பாஸ்கர்
- கஞ்சா கருப்பு
# உருபீடியம் அயோடைடு

**உருபீடியம் அயோடைடு** (*Rubidium iodide*) என்பது RbI என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் அயோடின் ஆகிய தனிமங்கள் சேர்ந்து இந்த உப்பு உருவாகிறது. 642 பாகை செல்சியசு வெப்பநிலையில் இது உருகும். உருபீடியம் அயோடைடு வெண்மையாக திண்மப் பொருளாக காணப்படுகிறது.
# உருபீடியம் அயோடைடு

## தயாரிப்பு

உருபீடியம் அயோடைடை பல வழிகளில் தயாரிக்க முடியும். உருபீடியம் ஐதராக்சைடை ஐதரயோடிக் அமிலம்/ஐதரசன் அயோடைடு ஆகியவற்றின் கலப்பு வினையின் மூலம் தயாரிப்பது ஒரு வழியாகும்.  
:RbOH + HI → RbI + H<sub>2</sub>O
உருபீடியம் கார்பனேட்டை ஐதரயோடிக் அமிலத்துடன் சேர்த்து வினைபுரியச் செய்து தயாரிப்பது இரண்டாவது தயாரிப்பு முறையாகும்:  
:Rb<sub>2</sub>CO<sub>3</sub> + 2HI → 2RbI + H<sub>2</sub>O + CO<sub>2</sub>  
அயோடினுடன் நேரடியாக வினைபுரிய உருபீடியம் உலோகத்தைப் பயன்படுத்துவது மற்றொரு தயாரிப்பு முறையாகும். ஆனால் உருபீடியம் உலோகம் மிகவும் விலை உயர்ந்ததாக இருப்பதால், இது மிகவும் குறைவாகப் பயன்படுத்தப்படும் முறையாகும். இதுமட்டுமல்லாமல் உருபீடியம் ஆலசன்களுடன் தீவிரமாக வினைபுரிந்து தீப்பற்றும் அபாயமும் உள்ளது.:  
:2Rb + I<sub>2</sub> → 2RbI
# விக்கிப்பீடியா:முன்னிலையாக்கர்/முந்திய கோரிக்கைகள் 1

### Dineshkumar Ponnusamy

நீண்ட காலப் பங்களிப்பாளர். விசமத் தொகுப்புகளுக்கு எதிராகச் செயற்பட்டு வருபவர். ஏனைய தேவைகளும் நிறைவு செய்யப்பட்டுள்ளதால் இவ்வணுக்கத்தை வழங்கப் பரிந்துரைக்கிறேன். --மதனாகரன் (பேச்சு) 03:05, 17 ஆகத்து 2015 (UTC)
:--Ant<font color="red">a</font>n<font color="red"><big>**O**</big></font> 03:22, 17 ஆகத்து 2015 (UTC)
:--நந்தகுமார் (பேச்சு) 07:15, 17 ஆகத்து 2015 (UTC)
:--ஸ்ரீஹீரன் (பேச்சு) 14:49, 18 ஆகத்து 2015 (UTC)
:--<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 15:42, 18 ஆகத்து 2015 (UTC)
# விக்கிப்பீடியா:முன்னிலையாக்கர்/முந்திய கோரிக்கைகள் 1

### Shrikarsan

விக்கிப்பீடியா நுட்ப அறிவு உள்ளவர். --Ant<font color="red">a</font>n<font color="red"><big>**O**</big></font> 04:26, 17 ஆகத்து 2015 (UTC)
: --மதனாகரன் (பேச்சு) 06:30, 17 ஆகத்து 2015 (UTC)
:--நந்தகுமார் (பேச்சு) 07:15, 17 ஆகத்து 2015 (UTC)
:--ஸ்ரீஹீரன் (பேச்சு) 14:49, 18 ஆகத்து 2015 (UTC)
:--<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 15:42, 18 ஆகத்து 2015 (UTC)
# விக்கிப்பீடியா:முன்னிலையாக்கர்/முந்திய கோரிக்கைகள் 1

### L.Shriheeran

துப்புரவுப் பணிகளில் ஈடுபட்டு வரும் பயனர். நீண்ட நாள் பங்களிப்பாளர். --மதனாகரன் (பேச்சு) 15:38, 27 ஆகத்து 2015 (UTC)
:--<span><big></big></span> 07:05, 30 ஆகத்து 2015 (UTC)
# விக்கிப்பீடியா:முன்னிலையாக்கர்/முந்திய கோரிக்கைகள் 1

### Arulghsr

துப்புரவுப் பணிகளிலும் கவனஞ்செலுத்தி வருபவர். நீண்ட நாள் பங்களிப்பாளர். --மதனாகரன் (பேச்சு) 13:35, 9 செப்டம்பர் 2015 (UTC)
:--<span><big></big></span> 11:02, 10 செப்டம்பர் 2015 (UTC)
::முதலில் சுற்றுக்காவலர், தற்காவலர் அணுக்கங்கள் வழங்கலாம்.--Kanags <sup>\உரையாடுக</sup> 11:04, 10 செப்டம்பர் 2015 (UTC)
:::-Kanags, முன்னிலையாக்கர், தற்காவலர், சுற்றுக்காவலர் என்ற வரிசையில் பயனர்களுக்கு அணுக்கங்கள் வழங்கலாம். இவற்றில் சுற்றுக்காவலர் தான் கூடுதல் நேரமும் கவனமும் கோருவது.--இரவி (பேச்சு) 11:18, 10 செப்டம்பர் 2015 (UTC)
::::அணுக்கம் வழங்கும் வரிசை குறித்து ஆலமரத்தடியில் (கொள்கை) உரையாடுவோம். --மதனாகரன் (பேச்சு) 11:48, 10 செப்டம்பர் 2015 (UTC)  
:இவ்வணுக்கம் அவருக்குத் தேவையா என்பதைப் பார்க்கவும். அல்லது அவருக்கு இதைச் செய்ய ஆர்வமிருப்பின் வழங்கவும். மீளமைத்தல் போன்ற துப்புரவுப் பணிகளில் அவரை நான் காணவில்லை. அவருக்கு தற்காவலர் அணுக்கத்தை வழங்கலாம். --Ant<font color="red">a</font>n<font color="red"><big>**O**</big></font> 13:31, 10 செப்டம்பர் 2015 (UTC)
::இங்கு வழங்கப்பட்ட கருத்துகளை ஏற்று இவ்வணுக்கத்திற்கான கோரிக்கையைக் கைவிடுகிறேன். மீளமைத்தல் பணிகளில் அருளரசன் கூடுதலாக ஈடுபாடு காட்டும் காலத்தில் இவ்வணுக்கத்தை அவருக்கு வழங்கி உதவலாம். --மதனாகரன் (பேச்சு) 10:10, 11 செப்டம்பர் 2015 (UTC)
# விக்கிப்பீடியா:முன்னிலையாக்கர்/முந்திய கோரிக்கைகள் 1

### ஞா. ஸ்ரீதர்

- எனக்கு இவ்வனுக்கத்தை வழங்க கேட்டுக்கொள்கிறேன். எனது பங்களிப்புகள் இவ்வனுக்கம் வழங்கப் போதுமானதாக இருந்தால் வழங்கவும். நன்றி<font face="Casteller" size="4">ஸ்ரீ</font> <sup><font face="Lucida Handwriting" color="green">(talk)</font></sup> 14:33, 6 ஆகத்து 2019 (UTC)
:, தங்களுக்கு தற்பொழுது முன்னிலையாக்கர் அணுக்கம் வழங்கப்பட்டுள்ளது. தங்கள் பணி சிறப்புடன் அமைய வாழ்த்துகள்.--நந்தகுமார் (பேச்சு) 01:38, 12 ஆகத்து 2019 (UTC)
: நன்றி. <font face="Casteller" size="4">ஸ்ரீ</font> <sup><font face="Lucida Handwriting" color="green">(talk)</font></sup> 03:58, 12 ஆகத்து 2019 (UTC)
# விக்கிப்பீடியா:பங்களிப்பாளர் அறிமுகம்/கி. மூர்த்தி

**கி. மூர்த்தி**, தமிழ்நாட்டிலுள்ள வேலூரைச் சேர்ந்தவர். வேதியியல் பட்டதாரி. தமிழக அரசின் கருவூலக் கணக்குத் துறையில் பணிபுரிகிறார். மொழியார்வம் மிக்க இவர் விடுமுறை நாள்களிலும் ஓய்வு நேரங்களிலும் விக்கிப்பீடியாவில் பங்களிக்கிறார். வேதியியல் தொடர்பான கட்டுரைகளில் முதன்மையாகப் பங்களித்து வரும் இவர், தமிழ், சதுரங்கம், வானியல் தொடர்பான கட்டுரைகளையும் எழுதிவருகின்றார். அசிட்டிக் நீரிலி, விக்டர் மேயர் உபகரணம், காலவரிசையில் வேதித்தனிமங்கள் கண்டுபிடிப்பு, யானைப் பற்பசை, மதராசியக் கலாச்சாரம், பெங்கோ திறப்பு, ஓயாமல் முற்றுகை, இந்திய விண்மீன் குழாம் போன்றவை இவர் பங்களித்துள்ள கட்டுரைகளில் சிலவாகும்.
# பெண் கணிதவியலாளர்களின் பட்டியல்

இது குறிப்பிடத்தக்க பெண் கணிதவியலாளர்களின் பட்டியலாகும்.  
கணிதவியலில் பெயர்பெற்றவர்கள் பலர் ஆண்களே என்றாலும் இரண்டாம் உலகப் போருக்குப் பிறகு பெண்களில் பலர் கணிதவியலில் ஈடுபட்டனர் எனலாம். பிறகு பல பெண்கள் கணிதவியலிலும் அணுக்கமான புலமாகிய இயற்பியலிலும் குறிப்பிடத்தக்க அரும்பெருஞ்செயல்களை ஆற்றியுள்ளனர். அமெரிக்கக் கணிதவியல் கழகமும் பிற கணிதவியல் கழகங்களும் பெண் கணிதவியலாளர்களை ஊக்குவிக்க பல பரிசுகளைத் தந்து பெருமைபெறச் செய்து வருகின்றன.  
மெக் டூட்டர் கணிதவியல் வரலாற்று ஆவணக் காப்பகம் வைத்திருக்கும் முனைவானப் **பெண் கணிதவியலாளர்களின் பட்டியல்** கட்டுரையின் இறுதியில் தரப்பட்டுள்ளது.  
1748இல் ஒரு நுண்கணித நூலை முதன்முதலாக எழுதினார். எனவே தொல்பழங் காலத்துக்குப் பிறகு இவர் முதல் பேராசிரியராக பொலோகுனா அறிவியல் கல்விக்கழகத்தில் பணியில் சேர அழைக்கப்பட்டார். ஆனால் அங்கு இவர் சேர்ந்தாரா என்பது தெரியவில்லை.]]
# பெண் கணிதவியலாளர்களின் பட்டியல்

## அ

- அகதா சுமோக்துனோவிச் (1973– ), போலிழ்சு–சுகாட்டிய ஆய்வாளர். இவர் நுண்ணிலை இயற்கணிதவியலில் ஒருபோகு இன்மை வலயங்களைக் கட்டியமைத்தார். அமெரிக்கக் கணிதவியல் கழக நல்கைபெற்றவர்
- அகனேசு சைம் பாக்சுட்டர் (1870–1917), கணிதவியல் முனைவர் பட்டம்பெற்ற இரண்டாம் கனடியரும் நான்காம் வட அமெரிக்கப் பெண்மணியும் ஆவார்.
- அகனேசு மேயர் திருசுகோல் (1889–1971), முதல், இரண்டாம் உலகப் போர்களில் அமெரிக்க கரவுக் குறியீட்டுப் பகுப்பாய்வாளராக விளங்கியவர்.]]
முதல் கணினி நிரலை எழுதினார். இந்நிரல் பகுப்பாய்வுப் பொறியில் பெர்னவுலி எண்களைக் கணிக்கும் வழிநிரலாகும்.]]
- அடா இலவ்லேசு (1815–1852), பாபேஜ் பகுப்பாய்வுப் பொறிக்காக முதலில் கணினி நிரலை இயற்றியவர்.
- அடா தீட்சு (1882–1950), வடிவமைப்புத் துகில்களில் இயற்கணிதக் கோவைகளை நெய்த அமெரிக்க நெசவாளர்.
- அடா மாடிசன் (1869–1950), பிரித்தானியக் கணிதவியலாளர். வகைக்கெழு கணிதச் சமன்பாடுகளில் ஆய்வு செய்து பெயர்பெற்றவர்.
- அபிகைல் தாம்சன் (1958– ), அமெரிக்க தாழ்பருமான இடத்தியல் (கிடப்பியல்) அறிஞர்; கல்விச் சீர்திருத்தவாதி; அமெரிக்கக் கணிதவியல் கழக நல்கை பெற்றவர்.
- அமி கோகன் கார்வின், கோர்த்தெவெக்-தெ விரைசுச் சமன்பாடுகளிலும் பருமனியல் சுரோடிஞ்சர் சமன்பாடுகளிலும் புலமையுள்ள அமெரிக்க வல்லுநர்.
- அயோனா துமித்ரியூ (1976– ), உரொமானிய-அமெரிக்க எண்ணியல் பகுப்பாய்வாளர்; அமெரிக்கக் கணிதவியல் கழக நல்கை பெற்றவர்.
- அலிசன் ஈதரிட்ஜ், ஆங்கிலக் கணிதவியல் ஆய்வாளர்; கோட்பாட்டுமக்கள்தொகை மரபியல், கணிதவியல் சூழலியல் ஆய்வாளர்; அரசு கணிதவியல் கழக ஆய்வு நல்கையாளர்.
- அலிசியா பூல் சுக்காட் (1860–1940), அய்ரிசு=ஆங்கில நாற்பருமானக் கணிதவியலாளர்.
- அலீசியா டிக்கென்சுட்டைன் (1955– ), அர்ஜெண்டீன இயற்கணித வடிவியலாளர்; பன்னாட்டு கணிதவியல் ஒன்றியத் துணைத்தலைவர்.
- அலெக்சாந்திரா பெல்லொ (1935– ), நிகழ்தகவியல்,பகுப்பாய்வு, நிகழ்தகவு இயங்கியல் அமைப்புக் (ergodic) கோட்பாட்டின் உரொமேனிய ஆய்வாளர்.
- அலைசு இலீ (1858–1939), இலண்டன் பல்கலைக்கழகத்தில் முதன்முதலில் கணிதவியல் பட்டம்பெற்ற பெண்மணி.
- அலைசு உரோத் (1905–1977), சுவீடன் கணிதவியலாளர்; தோராயக் கோட்பாட்டுக்குக் கணிசமானப் பங்களிப்பு செய்தவர்.
- அலைசு சில்வர்பர்கு, அமெரிக்க எண்ணியல் கோட்பாட்டாளர்; கரவுக் குறியீட்டாய்வாளர், அமெரிக்கக் கணிதவியல் கழக நல்கை பெற்றவர்.
- அலைசு ட்டி, சேஃபெர் (1915–2009), அமெரிக்க வகைக்கலன வடிவியலாளர்;கணிதவியல் மகளிர்க்கழகத்தின் நிறுவன உறுப்பினர்.
- அவுர்யா சினாசியூர், மொராக்கோ கணிதவியல் வல்லுநர்; கணிதவியல் வரலாறு, கோட்பாட்டு ஆய்வில் ஈடுபட்டவர்.
- அன்னா யோப்பியா கிறிகோவ்சுகா (1904–1988), கணிதவியல் கல்விப் பணிக்காக பெயர்பெற்ற போலந்து கணிதவியலாளர்
- அன்னா வியனார்டு (1977– ), செருமானிய வகைக்கலன வடிவியலாளர்; அமெரிக்கக் கணிதவியல் கழக நல்கை பெற்றவர்.
- அன்னா ஜான்சன் பெல் வீலர் (1883–1966), ஈறிலிப் பருமான நேரியல் இயற்கணித அமெரிக்க ஆய்வாளர்.
- அன்னெத்தி இயூபர்-கிளாவிட்டர் (1967– ), செருமானிய இயற்கணித வடிவியலாளர்; பிளாக்-காட்டொ புனைகோள்களின் வல்லுனர்; அமெரிக்கக் கணிதவியல் கழக நல்கை பெற்றவர்.
- அன்னேலி காஃன் இலாக்சு (1922–1999), அமெரிக்கக் கணிதவியலாளர்;ஜார்ஜ் போல்யா விருது பெற்றவர்.
- அனா கரையானி, உரொமேனிய-அமெரிக்கப் பன்னாட்டுக் கணிதவியல் கழகப் பதக்கம் பெற்றவரும் புட்னாம் ஆய்வாளரும் ஆவார். இவர் இயற்கணித எண்கோட்பாட்டிலும் இலாங்லாந்த்சு நிரலிலும் வல்லுநர்.
- அஜீத் இக்பால் சிங் (1943–), சார்புகள் பகுப்பாய்விலும் கிளையலைப் (இசைவலைப்) பகுப்பாய்விலும் ஈடுபட்ட இந்தியக் கணிதவியலாளர்
# பெண் கணிதவியலாளர்களின் பட்டியல்

## ஆ

- ஆட்ரி தெராசு (1942– ), அமெரிக்க எண்ணியல் கோட்பாட்டாளர்; குவையக் குலைவிலும் சீட்டாச் சார்புகளிலும் வல்லுனர்.
- ஆந்திரியா ஆர். நகுமது, பூரியர் பகுப்பாய்வு, கிளையலைப் பகுப்பாய்வு, பகுதி வகைக்கலனச் சமன்பாடுகளில் ஈடுபட்ட அமெரிக்க வல்லுனர்; அமெரிக்கக் கணிதவியல் கழக நல்கை பெற்றவர்.
- ஆந்திரியா பெர்தோழ்சி (1965– ), நகர்ப்புறக் குற்றக் கணிதவியல் ஆய்வுகள், பகுதி வகைக்கெழுச் சமன்பாடுகளின் ஆய்வுகளில் ஈடுபட்ட அமெரிக்க ஆய்வாளர்.
- ஆம்லி வில்கின்சன் (1968– ), வாய்ப்பியல்பு இயங்கியல் கோட்பாட்டிலும் சீரொழுங்கு இயங்கியல் அமைப்புகளிலும் ஈடுபட்ட அமெரிக்க வல்லுனர்; அமெரிக்கக் கணிதவியல் கழக நல்கை பெற்றவர்.
- ஆய்சே சோய்சாl (1948– ), துருக்கிக் கணிதவியலாளர்; பொகாசிகி பல்கலைக்கழகத்தின் தலைவர்.
- ஆர்சியா பி. சுவார்டு (1939–2008), அமெரிக்க்க் கணிதவியல் கழகத்தின் செயல் இயக்குநர்.
- ஆல்வனி உரோச்சா, இலை குலங்களிலும் விராசோரோ இயற்கணிதக் கணிப்புப் பான்மைகளிலும் திறமை மிக்க அமெரிக்க வல்லுனர்; அமெரிக்கக் கணிதவியல் கழக நல்கை பெற்றவர்.
- ஆலிசன் மில்லர், IMO பொற்பதக்கம் பெற்ற முதல் அமெரிக்கப் பெண்மணி; மும்முறைஎலிசபத் உலோவல் புட்னாம் விருது பெற்றவர்
- ஆலிவ் ஆழ்லெட் (1890–1974), இல்லினாயிசு பல்கலைக்கழகத்தில் உள்ள அமெரிக்க இயற்கணித வல்லுனர்
ஆன்னா நாகர்னி, உக்ரேனிய-அமெரிக்க கணிதவியலாளர்; பொருளியலாளர்; கல்வியாளர்; செயல்முறை ஆய்வு மேலாண்மை நூலாசிரியர்.
- ஆன்னா முல்லிக்கின் (1893–1975), புள்ளிக் கணக் கோட்பாஇல் முதன்முதலில் ஆய்வு செய்த அமெரிக்கக் கணிதவியலாளர்
- ஆன்னி ஈசுலி (1933–2011), ஆப்பிரிக்க-அமெரிக்க்க் கணினி அறிவியலாளர்;கணிதவியலாளர்; ஏவூர்தி அறிவியலாளர்.
- ஆன்னி காழ்சனேவ், பிரெஞ்சு விண்வெளிப் புவியளக்கையாளரும் செயற்கைக்கோள் குத்துயர அளவை முன்னோடியும் ஆவர்.
- ஆன்னி டேல் பிடில் ஆந்திரூசு (1885–1940), இயற்கணிதவியலாளர். இவர் பெர்க்கேலியில் உள்ள கலிபோர்னியாப் பல்கலைக்கழகத்தில் முதல் முனைவர் பட்டம்பெற்ற பெண்மணியாவார்.
# பெண் கணிதவியலாளர்களின் பட்டியல்

## எ

- எம்மா காசுடெல்நியோவோ (1913–2014), இத்தாலியக் கணிதவியல் கல்வியாளரான இவர் பாடநூலாசிரியரும் ஆவார்.
- எமிலீ து சாதலெட் (1706–1749), பிரெஞ்சு மொழிபெயர்ப்பாளர். இவர் அய்சக் நியூட்டனின் கணிதவியல் நெறிமுறைகள் (*Principia Mathematica*) எனும் நூலின் உரையாளரும் ஆவார்.
- எர்த்தா மார்க்சு அய்ர்ட்டன் (1854–1923), ஆங்கிலேயப் பொறியியலாளர். இவர் கணிதவியலாளரும் இயற்பியலாளரும் புதுமைப்புனைவாளரும் ஃஅக்சு பதக்கம் பெற்றவரும் ஆவார்.
- எல்லன் காயேசு (1851-1930 ), அமெரிக்க வானியலாளரும் கணிதவியலாளரும் ஆவார். இவர் சமூகப் பணியில் முனைவாகச் செயலாற்றினார்
- எலிசபெத் எஸ். ஆல்மன்,அமெரிக்கக் கணிதவியல்சார் உயிரியலாளரும் ஓர் அமெரிக்கக் கணிதவியல் கழக ஆய்வாளரும் ஆவார்.
# பெண் கணிதவியலாளர்களின் பட்டியல்

## ஏ

- ஏவா பாயர்-ஃபிளக்கிகர் (1951– ), சுவீடியக் கணிதவியலாளர். இவர் இயற்கணிதக் குழுக்களின் கலாயிசு அண்டவியல் பற்றிய செர்ரியின் கருதுகோளை நிறுவியவர் ஆவார்.
# பெண் கணிதவியலாளர்களின் பட்டியல்

## க

- கத்லீன் அண்டோனெல்லி (1921–2006), அய்ரிசு–அமெரிக்க ஏனியாக்(ENIAC) கணினி நிரலர். இது முதல் பொதுப்பயன் இலக்கக் (எண்மக் )கணினியாகும்.
# பெண் கணிதவியலாளர்களின் பட்டியல்

## கா

- காத்ரின் பிரிங்மேன் (1977– ) ஒரு செருமானிய எண் கோட்பாட்டாளரும் மாக் தீட்டாச் சார்புகளின் வல்லுநரும் ஆவார். இவர் சாசுத்திரா (SASTRA) இராமாநுசம் பரிசு பெற்றுள்ளார்.
# பெண் கணிதவியலாளர்களின் பட்டியல்

## கி

- கிரேசீலா சிச்சில்னிசுகி (1944– ), அர்ஜெண்டீன-அமெரிக்கக் கணிதவியல் பொருளியலாளரும் காலநிலை மாற்ற வல்லுநரும் ஆவார்.
- கிரேசு அல்லெல்லி வில்லியம்சு (1932– ), நைஜீரியப் பல்கலைக்கழகத்தை நடத்திய முதல் பெண்மணியாவார்.
- கிரேசு ஆந்திரூசு (mathematician) (1869–1951),அமெரிக்க *அறிவியல் ஆண்பாலார் பட்டியலின்* முதல் பதிப்பில் இடம்பெற்ற ஒரேயொரு பெண்மணியாவார்.
- கிரேசு சிழ்சோல்ம் யங் (1868–1944), செருமானிய முனைவர் பட்டம் பெற்ற முதல் ஆங்கிலக் கணிதவியலாளர் ஆவார்.
- கிரேசு பேட்சு (1914–1996), அமெரிக்காவில் 1940களில் முதலில் கணிதவியல் முனைவர் பட்டம்பெற்ற மகளிர் சிலருள் ஒருவர்.
# பெண் கணிதவியலாளர்களின் பட்டியல்

## கெ

- கெர்ட்ரூடெ பிளாஞ்ச் (1897–1996), அமெரிக்க எண்பகுப்பாய்வாளர்.
- கெர்ட்ரூடே மேரி காக்சு (1900–1978), செய்முறைகள் வடிவமைப்பு ஆய்வாளரும் அமெரிக்காப் புள்ளியியல் கழகத் தலைவரும் ஆவார்.
# பெண் கணிதவியலாளர்களின் பட்டியல்

## சா

- சாரா பில்லி (1968– ), அமெரிக்க இயற்பியல் சேர்மானவியலாளர். அமெரிக்கக் கணிதவியல் கழக ஆய்வாளர்.
- சாலட்டி பர்னம் (1860–1934),கணிதவியலாளரும் சமூகச் செயல் முனைவாளரும் ஆவார். மேலும் யேல் பலகலைகழகத்தின் முதல் கணிதவியல் முனைவர் பட்டம் பெற்ற பெண்மணியும் ஆவார்.
# பெண் கணிதவியலாளர்களின் பட்டியல்

## சி

- சில்வியா போசுமேன் (1947– ), ஆப்பிரிக்க-அமெரிக்க கணிதவியலாளரும் கல்வியியல் ஆட்சியாளரும் ஆவார். அமெரிக்கக்கணிதவியல் கழக ஆய்வாளர்.
- சிலியா கிரில்லோ பரோமியோ (1684–1777), கிளேலி அரையைக் கண்டுபிடித்த ஜெனோவியக் கணிதவியலாளரும் அறிவியலாளரும் ஆவார்.
# பெண் கணிதவியலாளர்களின் பட்டியல்

## சு

- சுஃபியா யூசஃப் (1984– ), பிரித்தானியப் பாக்கித்தனியக் கணிதவியலாளர். prodigy. பெண்ணிய வலைப்பூ வல்லுநர்.
- சுசான் ரோசு பெனெடிக்ட் (1873–1942), மிச்சிகன் பல்கலைக்கழக முதல் முனைவர் பட்டம் பெற்ற பெண்மணி.
- சுசான் ஜேன் கன்னிங்காம் (1842–1921), சுவார்த்மோர்க் கல்லூரியில் வானியல், கணிதவியல் துறைகளை நிறுவியவர்.
- சுசேன் பிரென்னர், வகைக்கலனச் சமன்பாடுகளின் எண்ணியல் தீர்வில் வல்லுநர். அமெரிக்கக் கணிதவியல் கழக ஆய்வாளர்.
- சுடெஃபானி பி. அலெக்சாந்தர், அர்பனா-சாம்பைனில் உள்ள இல்லினாயிசுப் பல்கலிக்கழகத்தின் வகைக்கலனக் கணிதவியலாளர். இவர் ஓர் AMS ஆய்வாளர் ஆவார்.
- சுடெல்லா சுன்லிஃபே (1917–2012), பிரித்தானியப் புள்ளியியலாளர்.அரசுப் புள்ளியியல் கழகத்தின் முதல் பெண் தலைவர்.  
- சுன் யங் அலைசு சாங் (1948– ), சீன-அமெரிக்கக் கணிதவியல் பகுப்பாய்வாளம் தேசிய அறிவியல் கல்விக்கழக உறுப்பினரும் ஆவார்.
# பெண் கணிதவியலாளர்களின் பட்டியல்

## சூ

- சூ சாண்டிலர், ஆங்கில உயர்நிலைப் பள்ளிக் கணிதவியல் பாடநூல்களின் ஆசிரியர்.
# பெண் கணிதவியலாளர்களின் பட்டியல்

## செ

- செனிஃபெர் தூர் சாயெசு (1956– ), வலைகளின் தறுவாய் மாற்றங்களில் வல்லுநர். மைக்ரோசாஃப்ட் ஆராய்ச்சியில் குலக்கோட்பாட்டை நிறுவியவர்.
# பெண் கணிதவியலாளர்களின் பட்டியல்

## சோ

- சோஃபி பிரையாண்ட் (1850–1922) ஓர் ஆங்கில-அய்ரிசு கணிதவியலாளரும் கல்வியியலாளரும் பெண்ணியச் செயல்முனைவாளரும் ஆவார்.
- சோஃபியா யானோவ்சுகாயா (1896–1966), சோவியத் ஒன்றியத்தில் கணீத அளவையியலை மீட்டெடுத்தவர். மார்க்சின் கணிதவியல் குறிப்பேடுகளைப் பதிப்பித்தவர்.
- சோயியா செஅவுசெசுகு (1949–2006), பொதுவுடைமைத் தலைவரின் மகளான இவர் உரொமேனியாவைச் சார்ந்த கணிதச்சார்புகள் பகுப்பாய்வாளர்.
# பெண் கணிதவியலாளர்களின் பட்டியல்

## டி

- ட்டி. ஏ. சரசுவதி அம்மாள் (1918–2000), தொல்பழம் இந்தியக் கணிதவியலின் வரலாற்றியலாளர்.
# பெண் கணிதவியலாளர்களின் பட்டியல்

## டோ

- டோரதி லெவிசு பெர்ன்சுடீன் (1914–1988), பயன்முறைக்கணிதவியலாளரும் MAAவின் முதல்பெண் தலைவரும் ஆவார்.
# பெண் கணிதவியலாளர்களின் பட்டியல்

## த

- தமரா அவர்பக்-ஃபிரீடுலாந்தர், அமெரிக்க உயிர்க்கணிதவியலாளரும் பொதுநலவாழ்வியலாளரும் ஆவார்.
- தமார் சியக்ளர், இசுரவேல் நிகழ்தகவு இயங்கியல் அமைப்புக்(ergodic) கோட்பாடு, எண்சேர்மானவியல் ஆய்வாளர்.இவர் எர்தோசுப் பரிசாளர்.
# பெண் கணிதவியலாளர்களின் பட்டியல்

## தா

- தாத்தியானா அகனேசி (1876–1964), உருசிய- டச்சுக் கணிதவியலாளர். இவர் புள்ளியியல்சார் இயக்கவியல், தற்போக்கியல், வடிவியல் கல்வி ஆகியவற்றில் ஆய்வுகள் செய்தார்.
# பெண் கணிதவியலாளர்களின் பட்டியல்

## தெ

- தெபோரா லோவன்பர்கு பால் அமெரிக்கக் கணிதவியல் கல்வி ஆய்வாளர். அமெரிக்கக் கணிதவியல் கழக ஆய்வாளரும் ஆவார்.
# பெண் கணிதவியலாளர்களின் பட்டியல்

## தோ

- தோரித் அகரனோவ் (1970), இசுரவேலைச் சார்ந்த இவர், குவையக் கணிப்பில் ஈடுபட்டவர்.
# பெண் கணிதவியலாளர்களின் பட்டியல்

## ந

- நடாஷா ஆர்தின் பர்ன்சுவிக் (1909–2003), செருமனிய-அமெரிக்கக் கணிதவியலாளரும் இதழ்ப்பதிப்பாசிரியரும் ஒளிப்படக்கலை வல்லுநரும் ஆவார்.
- நளினி அனந்தராமன் (born 1976), பிரெஞ்சுக் கணிதவியல்சார் இயற்பியலாளரும் பாயின்கேர் பரிசாளரும் ஆவார்.
# பெண் கணிதவியலாளர்களின் பட்டியல்

## நி

- நிக்கோல் பெர்லின் (1944– ), நீள்வட்ட வகைக்கெழு வினையிகளின் சுட்டிக் கோட்பாட்டுப் பிரெஞ்சு ஆய்வாளர்.
- நினா பாரி (1901–1961), சோவியத் கணிதவியலாளர். முக்கோணவியல் தொடர் ஆய்வுக்காகப் பெயர்பெற்றவர்.
# பெண் கணிதவியலாளர்களின் பட்டியல்

## பா

- பாட்ரிசியா ஈ. பவுமேன், நீர்மப் படிகங்கள், மீக்கடத்திகளின் கணிதவியலில் ஆய்வுகள் செய்தவர். அமெரிக்கக் கணிதவியல் கழக ஆய்வாளர்.
- பார்பாரா எம்.பிரிசுவேலா ஒரு தொடக்கநிலைப் பள்ளிச் சிறுவர் கணிதவியல் கல்வி ஆய்வாளர் ஆவார்.
- பான்னி பெர்கர், அமெரிக்கக் கணிதவியலாளரும் கணினி அறிவியலாளரும் மூலக்கூற்று உயிரியல் கணிப்பு ஆய்வாளரும் ஆவார்.
# பெண் கணிதவியலாளர்களின் பட்டியல்

## பி

- பிரான்சிசு கேவ்-பிரவுனி-கேவ் (1876–1965), ஆங்கிலேயக் கணிதவியலாளரும் கணினியியலாள்ரும் ஆவார். கேம்பிரிட்ஜ் பல்களைக்கழக கிர்டன் கல்லூரியில் கல்வி கற்பிக்கிறார்.
- பில்லிசு சின் (1941– ), அமெரிக்க வரைவியலாளரும் கணித வரலாற்றியலளரும் ஆவார்.
- பின் யூ, Chnese–அமெரிக்கப் புள்ளியியலாளர். கணிதப் புள்ளியியல் நிறுவனத் தலைவர்.
# பெண் கணிதவியலாளர்களின் பட்டியல்

## பீ

- பீட்ரிசு மாபல் கேவ்-பிரவுனி-கேவ் (1874–1947), கணித வானியங்கியல் முன்னோடி.
# பெண் கணிதவியலாளர்களின் பட்டியல்

## பு

- புளோரன்சு எல்தாம் (1877–1945), பிரித்தானியப் பள்ளி ஆசிரியர்.எண்ணியல் வரலாறெழுதியவர்.
- புளோரன்சு எலிசா ஆலன் (1876–1960), விசுகன்சின் பல்கலைக்கழகத்தின் முதல் பெண் கணிதவியலாளரும், நான்காம் முனைவர் பட்டம் பெற்றவரும் ஆவார்.
# பெண் கணிதவியலாளர்களின் பட்டியல்

## பே

- பேன் சங் (1949– ), தய்வானிய-அமெரிக்கத் தற்போக்கு வரைவியல் ஆய்வாளர்.
# பெண் கணிதவியலாளர்களின் பட்டியல்

## போ

- போடில் பிரன்னர், ஐரோப்பியப் பென் கணிதவியல் கழகத்தை நிறுவியவர். டேனியக் கணிதவியல் கழகத் தலைவர். அமெரிக்கக் கணிதவியல் கழக ஆய்வாளர்.
- மர்யோரீ லீ பிரவுன் (1914–1979) கணிதவியலில் முனைவர் பட்டம் பெற்ற முதல் ஆப்பிரிக்க-அமெரிக்கப் பெண்மணி ஆவார்.
# பெண் கணிதவியலாளர்களின் பட்டியல்

## ம

- மர்லின் பிரீன் ஓர் அமெரிக்கக் கணிதவியலாளர். அமெரிக்கக் கணிதவியல் கழக ஆய்வாளர்.
- மரியன்னா சோர்னியேயி (1975– ), இயற்கணிதப் பகுப்பாய்வு, வடிவியல் அளவைக் கோட்பாடு, சார்புகள் பகுப்பாய்வு ஆகிய புலங்களில் ஆய்வுசெய்யும் அங்கேரியர்.
- மரியா அந்திரியா காசாமேயர் (1700–1780), 18ஆம் நூற்றாண்டு அறிவியலாளர். இவர் ஆய்வு இன்னமும் த்டர்கிரது.
- மரியா ஏஞ்சலா அர்டிங்கேலி (1730–1825), கணிதவியலாளரும் இயற்பியலாளரும் நிலக்கிழாரும் சுடீஃபன் ஃஏல்சின் இத்தாலிய மொழிபெயர்ப்பாளரும் ஆவார்.
- மரியா கார்மெ கால்டெரர், பயன்முறைக் கணிதவியலின் எசுப்பானிய ஆய்வாளர். அமெரிக்கக் கணிதவியல் கழக ஆய்வாளர்.
- மரியா கேதனா அகனெசி (1718–1799), இத்தாலியக் கணிதவியலாளரும் மெய்யியலாளரும் ஆவார். இவர்தான் முதன்முதல் பெண் கணிதவியல் பேராசிரியராவார்.
- மரியா சுதுனோவ்சுகி (1977– ), இசுரேலிய-அமெரிக்க வரைவிய்லாளர்.மெக் டூட்டர் ஆய்வாளரும் ஆவார்.
- மரியே குரூசு, பிரான்சில் 17ஆம் நூற்றாண்டில் பதின்மப் பகவு அமைப்பை அறிமுகப்படுத்தியவர்.
- மரியோன் கோகன் (1943– ), அமெரிக்கக் கவிஞரும் கணிதவியலாளரும் ஆவார். இவர் கலை அறிவியல் உறவைப் பற்றிக் கற்பிக்கிறார்.
# பெண் கணிதவியலாளர்களின் பட்டியல்

## மா

- மார்கரெட் கே. பட்லர் (1924–2013) ஒரு கணினி நிரலர். அர்கான்னி தேசிய ஆற்றல் மென்பொருள் மைய இயக்குநர்.
- மார்ழ்சா பெர்கர் (1953– ), எண்பகுப்பாய்வு, பாய்ம இயங்கியலின் கணிப்பு, இணைக்கணிப்புமுறை ஆகிய புலங்களின் அமெரிக்க ஆய்வாளர்.
# பெண் கணிதவியலாளர்களின் பட்டியல்

## மி

- மிரியம் கோகன் (1941– ), இசுரேலிய ஆய்வாளர். இவர் ஃஓப் இயற்கணிதம்,குவையக் குலங்கள், ஊடுபரிமாறா வலயங்கள் ஆகியவற்றில் ஆய்வு செய்கிறார்.
# பெண் கணிதவியலாளர்களின் பட்டியல்

## மே

- மேரி எல். போசு (1917–2010),*இயற்பியல்சார் அறிவியல் புலங்களில் கணிதவியல் முறைகள்* நூலின் ஆசிரியர்.
- மேரி எவரெசுட்டு பூல் (1832–1916), தானாகவே கற்ற, கணித அறவியல் நூலின் ஆசிரியர்.
- மேரி கார்ட்ரைட் (1900–1998), முதன்முதலில் இயங்கியல் அமைப்பை குழப்பக் கோட்பாட்டைப் பயன்படுத்தி ஆய்வு செய்த பிரித்தானியக் கணிதவியலாளர்.
# பெண் கணிதவியலாளர்களின் பட்டியல்

## மோ

- மோனிகா கிளேப், இயற்கணித இடத்தியலிலும் நேரிலா பகுதி வகைக்கெழுச் சமன்பாடுகளிலும் ஆய்வு செய்த மெக்சிக ஆய்வாளர். அமெரிக்கக் கணிதவியல் கழக ஆய்வாளர்.
# பெண் கணிதவியலாளர்களின் பட்டியல்

## ய

- யங்யூ சோயீ, கொரிய எண்ணியலாளர். அமெரிக்கக் கணிதவியல் கழக ஆய்வாளர்.
# பெண் கணிதவியலாளர்களின் பட்டியல்

## யு

- யுவான்னெ சோக்கெட்-புரூகத் (1923– ), பிரெஞ்சுக் கல்விக்கழகத்துக்குத் தேர்வுசெய்யப்பட்ட முதல் பெண் கணிதவிய்லாளரும் இயற்பியலாளரும் ஆவார்.
# பெண் கணிதவியலாளர்களின் பட்டியல்

## யூ

- யூகனியா செங், ஆங்கிலேயக் கருத்தினவகைக் கோட்பாட்டாளர்.பியானோக் கலைஞர். கணிதம் அறியதவர்களுக்கு உணவையும் அடுதலையும் வைத்து ஒப்பிட்டு கணிதப் பாடம் எடுப்பவர்.
# பெண் கணிதவியலாளர்களின் பட்டியல்

## யோ

- யோ போலர், சமச்சீர் கணித வகுப்பறைகளை உருவாக்கிய, கணிதவியல் கல்வியைச் சீர்திருத்திய பிரித்தானிய-அமெரிக்க கணிதவியலாலர்.
- யோவான் கிளார்க் (1917–1996), பிளெடிலே பூங்கா குறிமுறையை விடிவித்தவர். நானயவியலளர்.
- யோவான் பர்மன் (1927– ), அமெரிக்க பின்னலியல், முடிச்சுக் கோட்பாட்டாளர். அமெரிக்கக் கணிதவியல் கழக ஆய்வாளர்.
# பெண் கணிதவியலாளர்களின் பட்டியல்

## ரூ

- ரூத் ஆரன்சன் பாரி (1917–2005), அமெரிக்கக் கணிதவியலாளர். வரவுக் கோட்பாட்டுக்காகவும் ஓருருவியக் கருத்துப்படிமத்துக்காகவும் (homomorphisms) பெயர்பெற்றவர்.
- ரூத் சார்னி, அமெரிக்கர். வடிவியல் குலக்கோட்பாடு,ஆர்ட்டின் குலங்கள் புலங்களில் வல்லுநர். AWM, AMS அமைப்புகளின் தலைவர்.
# பெண் கணிதவியலாளர்களின் பட்டியல்

## ரெ

- ரெஜினா எஸ். புராச்சிக் ஓர் அர்ஜெண்டீன-ஆசுத்திரிய ஆய்வாளர் ஆவார்.குழிவுப் பகுப்பாய்வு, சார்புகள் பகுப்பாய்வு, சீரிலாமை பகுப்பாய்வு ஆகிய புலங்களில் ஆய்வு செய்தார்.
# பெண் கணிதவியலாளர்களின் பட்டியல்

## ரோ

- ரோசுமேரி ஏ.பெய்லீ (1947– ), பிரித்தானியப் புள்ளியியலாளர். இவர் செய்முறைகள் வடிவமைப்பிலும் வேறுபாட்டுப் பகுப்பாய்விலும் வல்லுநர்.
# பெண் கணிதவியலாளர்களின் பட்டியல்

## லி

- லிடா பாரெட் (1927– ), MAAவின் இரண்டாவது பெருந்தலைவர். அமெரிக்கக் கணிதவியல் கழக ஆய்வாளர்.
- லிண்ட பாசுடாக், ஆங்கில உயர்நிலைப் பள்ளிக் கணிதவியல் பாடநூல்களின் ஆசிரியர்.
- லியோனி பர்ட்டன் (1936–2007) ஒரு பிரித்தானிய இனவரைக் கணிதவியல்ஆய்வாளர் ஆவார். இவர் அறிவியலில் மகளிர் எனும் தொடர் கணிதவியலாளர் நூல்களின் வரிசையைத் தோற்றுவித்தார்.
# பெண் கணிதவியலாளர்களின் பட்டியல்

## லெ

- லெனோர் பிளம் (1942– ), பெயர்பெற்ற கார்னிகி மெல்லான் பல்கலைக்கழக கணினி அறிவியல் பேராசிரியர்.
# பெண் கணிதவியலாளர்களின் பட்டியல்

## லை

- லை-சாங் யங் (1952– ) ஹாங்காங்கில் பிறந்த இயங்கியல் அமைப்புக் கோட்பாட்டாளர்.
# பெண் கணிதவியலாளர்களின் பட்டியல்

## வ

- வசந்தி என். பட்நாயக் (1938–2009), மும்பைப் பல்கலைக்கழகக் கணிதவியல் துறைத்தலைவரும் சேர்மானவியல் பேராசிரியரும் ஆவார்.
# பெண் கணிதவியலாளர்களின் பட்டியல்

## வா

- வாலண்டீனா போரக் (1931–2004), சோவியத்- உக்ரேனியக் கணிதவியளாளர். இவர் பகுதி வகைக்கெழுச் சம்ன்பாடுகளின் ஆய்வாளர்.
# பெண் கணிதவியலாளர்களின் பட்டியல்

## வி

- வினிஃபிரெடு அசுபிரே (1917–2007), வசாரில் முதல் கணினியை நிறுவிட உதவியவர்.
# பெண் கணிதவியலாளர்களின் பட்டியல்

## ழீ

- ழீன் பார்திக் (1924–2011), ஏனியாக் (ENIAC) கணினியின் முதல் நிரலர்களில் ஒருவர்.
# பெண் கணிதவியலாளர்களின் பட்டியல்

## ஜா

- ஜார்ஜியா பெங்கார்ட், அமெரிக்க லை இயற்கணித வல்லுநர். அமெரிக்கக் கணிதவியல் கழக ஆய்வாளர்.
# கருந்தலை காட்டுச்சில்லை

**கருந்தலை காட்டுச் சில்லை** (black-headed bunting) என்பது ஒருவகைப் பறவையாகும். இப்பறவை தென்கிழக்கு ஐரோப்பா, ஈரானின் கிழக்கு ஆகிய பகுதிகளில் காணப்படுகிறது. இது இந்தியாவுக்கு பனிக்காலத்தில் வலசை வரும் பறவையாகும்.
# கருந்தலை காட்டுச்சில்லை

## விளக்கம்

இப்பறவை சிட்டுக்குருவியைவிட பெரியதாகவும், பார்க்க கூம்பலகன் போலவும் இருக்கும். இதன் அலகு அமைப்பும் அவ்வாறே இருக்கும். ஆனால் உடலும், வாலும் நீண்ட தோற்றமுடையதாக இருக்கும்.
பெண்பறவைகள் மஞ்சள் கலந்த தவிட்டு நிறத்தில் இருக்கும்.
# தஞ்சாவூர் வரதராஜப்பெருமாள் கோயில்

**தஞ்சாவூர் வரதராஜ பெருமாள் கோயில்** என்ற நிலையில் இரு கோயில்கள் உள்ளன. ஒரு கோயில் கீழ ராஜ வீதியில் உள்ளது. மற்றொரு கோயில் தஞ்சாவூரின் மையப்பகுதியில் வரதராஜ பெருமாள் கோயில் தெருவிலும் அமைந்துள்ளது.
# தஞ்சாவூர் வரதராஜப்பெருமாள் கோயில்

## கீழ ராஜ வீதி

இக்கோயில் இரண்டாம் சரபோஜி மன்னரால் திருப்பணி செய்யப்பெற்றது. ராஜகோபுரத்தைக் கடந்து உள்ளே செல்லும்போது கொடி மரம் மற்றும் கருடாழ்வாரைக் காணலாம். வலப்புறம் நாகர், இடப்புறம் விநாயகர் உள்ளனர். கருவறையின் முன்பாக இரு புறமும் துவார பாலகர்கள் காணப்படுகின்றனர். இடப்புறம் அம்மன் சன்னதி முன்புறம் இரு துவாரபாலகிகள் உள்ளனர். இக்கோயிலில் காணப்படும் இரு சன்னதிகளுக்கும் தனித்தனி வாயில்கள் உள்ளன. இரு சிறிய ராஜகோபுரங்களைக் கொண்டு இக்கோயில் அமைந்துள்ளன. பெருமாள் சன்னதியிலிருந்து தாயார் சன்னதிக்கும், தாயார் சன்னதியிலிருந்து பெருமாள் சன்னதிக்கும் செல்லலாம்.
# தஞ்சாவூர் வரதராஜப்பெருமாள் கோயில்

## கீழ ராஜ வீதி

### மூலவர்

கருவறையில் ஸ்ரீதேவி பூதேவியுடன் வரதராஜ பெருமாள் உள்ளார்.
# தஞ்சாவூர் வரதராஜப்பெருமாள் கோயில்

## நவநீத சேவை

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# தஞ்சாவூர் வரதராஜப்பெருமாள் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் வரதராஜப்பெருமாள் கோயில்

## வரதராஜ பெருமாள் கோயில் தெரு

முன் வாயிலைக் கடந்து உள்ளே செல்லும்போது பலிபீடம், கொடி மரம் உள்ளன. அடுத்து கருடாழ்வார் சன்னதி உள்ளது. முன்மண்டபம், கருவறை, விமானம் போன்றவை இக்கோயிலில் உள்ளன. முன்மண்டபத்தில் பெருமாளின் தசாவதாரங்கள் காணப்படுகின்றன.கருவறைக் கோஷ்டத்தில் விநாயகர், நரசிம்மர், விஷ்ணு துர்க்கை உள்ளனர். கருவறையின் பின்புறம் ஆஞ்சநேயர் சன்னதி உள்ளது. திருச்சுற்றில் துளசி மாடம் உள்ளது.இக்கோயிலின் இக்கோயிலின் குடமுழுக்கு ஆகஸ்டு 20, 2015 அன்று நடைபெற்றது.
# தஞ்சாவூர் வரதராஜப்பெருமாள் கோயில்

## வரதராஜ பெருமாள் கோயில் தெரு

### மூலவர்

கருவறையில் வரதராஜ பெருமாள், பூதேவி, ஸ்ரீதேவியுடன் உள்ளார். மூவரும் நின்ற கோலத்தில் உள்ளனர்.
# செந்தலை காட்டுச்சில்லை

**செந்தலை காட்டுச் சில்லை** (red-headed bunting) என்பது ஒருவகைப் பறவையாகும். இப்பறவை மத்திய ஆசியா, மேற்கு ஐரோப்பா ஆகிய பகுதிகளில் காணப்படுகிறது. இது இந்தியாவுக்கு பனிக்காலத்தில் வலசை வரும் பறவையாகும்.
# செந்தலை காட்டுச்சில்லை

## விளக்கம்

இப்பறவை சிட்டுக் குருவியைவிட பெரியதாகவும், பார்க்க கூம்பலகன் போலவும் இருக்கும். இதன் அலகு அமைப்பும் அவ்வாறே இருக்கும். ஆனால் உடலும், வாலும் நீண்ட தோற்றமுடையதாக இருக்கும். பெண்பறவைகள் சாம்பல் கலந்த தவிட்டு நிறத்தில் இருக்கும்.
# எஸ். ராமகிருஷ்ணன் (க்ரியா)

**எஸ். ராமகிருஷ்ணன்** என்ற **க்ரியா ராமகிருஷ்ணன்** (இறப்பு: நவம்பர் 17, 2020) முன்னோடித் தமிழ்ப் பதிப்பாளர் ஆவார். தமது க்ரியா பதிப்பகம் மூலம் க்ரியாவின் தற்காலத் தமிழ் அகராதி உள்ளிட்ட முக்கியமான பல நூல்களைப் பதிப்பித்துள்ளார். சோதனை முயற்சிகள், செம்மையாக்கம், புதிய தொழில்நுட்பங்களைப் புகுத்துதல் முதலானவற்றில் இவர் காட்டிவரும் ஈடுபாடு, பங்களிப்பு காரணமாக தமிழ்ப் பதிப்புத்துறையின் ஒரு முன்னோடியாகக் கருதப்படுகிறார். கூத்துப்பட்டறை, மொழி அறக்கட்டளை, ரோஜா முத்தையா ஆராய்ச்சி நூலகம் ஆகியவற்றின் உருவாக்கத்திலும் பங்குவகித்திருக்கிறார். ஆர்.கே.சுவாமி விளம்பர நிறுவனத்தில் சில காலம் பணியாற்றியிருக்கிறார்.
# எஸ். ராமகிருஷ்ணன் (க்ரியா)

## இளமைக்காலம்

லயோலா கல்லூரியில் சமூகப்பணி துறையில் முதுகலைப் பட்டம் பெற்றார். தொடக்கத்தில் விளம்பரத்துறையில் பணியாற்றி, 1974 ஆம் ஆண்டில் க்ரியா பதிப்பகத்தைத் தொடங்கினார்.